După săptămâni întregi în care coaliția PNL-PSD nu a știut ce candidat să aleagă pentru Primăria Municipiului București, cursa electorală îi va prezenta cel mai probabil pe Cătălin Cîrstoiu din partea PSD-PNL, potrivit Agerpres. Cîrstoiu participă la ședința din Capitală, acolo unde e discutată poziția sa în calitate de candidat la Primăria Generală a Municipiului București.
Luni a avut loc o ședință care a ținut cel puțin 3 ore, iar șefii PNL și PSD au concluzionat că vor merge cu candidaturi comune la Primăria Capitalei, primăriile de sector, Consiliul General şi Consiliile locale de sector.
Preşedintele PNL, Nicolae Ciucă, afirma, luni, înainte de şedinţa coaliţiei, că proiectul listelor comune PNL - PSD pentru Bucureşti are "o susţinere majoritară", de peste 50%, iar acesta presupune o coerenţă între municipalitate şi sectoare.
Fiți la curent cu ultimele noutăți. Urmăriți DCNews și pe Google News